Frivaru 2010

Munnu 

28 di frivaru
 Concepcion: Nu tirrimotu di magnitùdini 8,8 fa diversi cintinara di morti ntî tuttu lu Cili cintrali. Du' miliuna di cristiani ristaru senza tettu. Nu tsunami, cunsiquenza dû tirrimotu pruducìu unni di diversi metri di autizza, ma senza pruvucari danni mpurtanti. 

23 di frivaru
 Madera: Lu maluttempu fa na uqarantina di morti ntî l'ìsula portughisa.

17 di frivaru
 Lu Cairu: Lu diritturi di l'antichitati egizziani Zahi Hawass annuciau la scuperta dî rilazzioni di parintela tra Tutankhamon e Akhenaton, Nefertiti e àutri pirsunaggi di l'èbbica, scuperti chi foru pussibbili grazzi a l'analisi dû DNA dî mummi chi foru ritruvati ntâ valli dî Re, n Eggittu.

80px|right
14 di frivaru
 Valencia: La cuppa America fu vinciuta di la squatra miricana di BMW Oracle chi battìu 2-0 la squatra svìzzira di Alinghi

13 di frivaru
 Vancouver: Si graperu li Olimpiadi nvirnali, uspitati dû Canada, distinati a durari nzinu ô 28 di frivaru.

7 di frivaru
 Stati Uniti: N'esplusiuni di na cintrali elettrica ntô statu dû Connecticut fa na cinquantina di morti.

4 di frivaru
 Londra: L' òmunu ca camina, na scultura di l'artista svizziru Albertu Giacumetti battiu tutti li record di vinnuta, cu n'aggiudicamentu all'asta pi cchiossai di 100 miliuna di dollari.

 Italia 

28 di frivaru
 Turinu: Lu Palermu battennu pi 2-0 la Juventus si porta ô quartu postu, assulu, dâ classifica di Seri A. Lu Catania battiu pi 4-0 lu Bari, niscennu di manera dicisa dâ zona ritrucissioni.

24 di frivaru
 Milanu: N'attintatu ecuterrurista adduvaca cintinara di tunnillati di dirivati dû pitroliu ntô ciumi Lambru, causannu na gravi catastrufi eculòggica chi scinni e nquina tuttu lu cursu dû ciumi Po.

16 di frivaru
 Sanremu: Ô tiatru Ariston si grapi la 60èsima edizzioni dû festival di Sanremu.

14 di frivaru
 Santu Frateddu (ME): Lu paisi fu evacuatu pirchì lu rischiu di na frana è àutu. Na stabbilizzazzioni è cumunqui privista pî prossimi jorna.

7 di frivaru
 Roma: N Seria A di palluni, câ sò vittoria supra la Lazziu, lu Catania nesci dâ zona ritrucissioni. Lu Palermu, câ s`vittoria cunsòlida la sò pusizzioni di quintu n classifica.